钦定古今图书集成/明伦汇编/官常典/第283卷 > 陈
## 钦定古今图书集成/明伦汇编/官常典/第283卷 > 陈

陈承梁置太子太傅、少傅、詹事，各率其属。

按：《隋书百官志》：“陈承梁皆循其官制，其所制品秩：太
子二傅，秩中二千石，品第二；太子詹事，中二千石，品
第三；太子中庶子、太子左右卫率，二千石；太子三卿，
千石，品第四；太子中舍人、庶子，六百石，品第五；太子
洗马，六百石；太子步兵、翊军、屯骑三校尉，并秩同台
校千石，品第六；太子舍人，二百石，依减秩例；太子门”
大夫，六百石。太子旅贲中郎将、冗从仆射，并秩同台
将，六百石。太子二傅、丞，秩六百石，品第七。太子左右
积弩将军，六百石。太子詹事、丞，六百石。太子太傅、五
官功曹史、主簿，少傅、五官功曹史、主簿，并不言秩，品
第八。东宫通事舍人，不言秩。太子左右二率卫、殿中
将军及丞，并不言秩，品第九。